Capsicum annuum

miniatura|250px|Froito maduro in situ.
miniatura|250px|Sementes.
Capsicum annuum, chamada pementeiraNon confundir coa pementeira, a planta da que se tira a pementa. "Os cultivos agrícolas" en Vocabulario do medio agrícola Santiago de Compostela, Dirección Xeral de Política Lingüística, 1988. Termos esenciais de botánica Santiago de Compostela, 2004 ou pemento, é a especie máis coñecida, estendida e cultivada do xénero Capsicum (os pementos), da familia Solanaceae. Todas as innumerábeis formas, tamaños, cores e sabores dos seus froitos, descritos e nomeados na cultura popular, corresponden en realidade a esta mesma especie.

Esta especie é cultivada mundialmente, sendo orixinaria de Mesoamérica, onde foi domesticada hai máis de 6000 anos, e onde se atopan aínda variedades bravas, coma a coñecida popularmente alí co nome de chiltepín, chile soltero ou chile loco.

 Descrición 
Trátase dun arbustiño duns 80 cm até 1 m de alto. De talos glabrescentes ramificados con follas ovadas, pecioladas, solitarias ou por pares, de 4–12 cm por 1,5–4 cm de largo, tamén pubescentes, con marxes enteiras, base estreitada e ápice algo acuminado. As flores son solitarias ou en grupiños dunhas poucas, erectas ou algo pénsiles e nacendo no nó das follas co talo. O cáliz, persistente, é en forma de campá e enteiro, con 5-7 costelas principais arredondadas rematadas nun dente, xeralmente romo, e unhas cantas costelas secundarias. A corola, máis ben miúda (centimétrica), comporta 5-7 pétalos todos largamente soldados nas súas bases, de cor branca e finamamente denticulados nos seus bordos. As anteras son xeralmente purpúreas. O froito - que pode ter unha infinidade de formas - é unha baga oca con 2-4 tabiques incompletos que soportan as sementes, que son discoidais/espirais, moi comprimidas, duns mm de diámetro e de cor amarelenta. Florea de maio a agosto, e frutifica desde xullo deica novembro.Flora of China, Vol. 17, p. 313Font Quer, P.: Plantas medicinales, el Dioscórides renovado. Editorial Labor, Barcelona, 1980, p. 581-583.

 Composición 
Contén capsaicina (alcaloide responsábel do sabor picante dalgúns cultivares de pementos), carotenos, capsorrubina, luteína, cobre e vitamina C en cantidade apreciábel, mais que se perde durante o eventual desecamento.

 Conservación do froito 
O pemento adoita considerarse un froito non climatérico. Presenta baixa produción de etileno e baixa sensibilidade a esta fitohormona. As súas condicións óptimas de conservación son temperaturas de 7 a 10 °C e 95 a 98 % de humidade relativa. Ten unha vida útil en postcolleita de 2 a 3 semanas.

 Usos 
 Alimentario 
Os froitos empréganse tradicionalmente na cociña, inmaturos e maduros, crus, asados, cociñados, no forno, secos, en po etc., e isto no mundo enteiro dende a súa introdución desde América por Cristovo Colón. 
 Medicinal 
 Indicacións: é antihemorroidal (en baixa concentración), antirreumático, aperitivo, revulsivo, rubefaciente, adstrinxente, afrodisíaco, estomacal, carminativo.

 Taxonomía 
Capsicum annuum foi descrita por Carl von Linné e publicada en Species Plantarum 1: 188–189. 1753.

 Citoloxía 
 Ten un número cromosomático de 2n=24Tommi Hietavuo, Jukka "Fatalii" Kilpinen & Tommi Hietavuo, Suomen Kattavin Chilitieto, Vuodesta, 1997

 Etimoloxía 
Capsicum: nome xenérico que deriva do vocábulo latino capsŭla, ae, ‘caixa’, ‘cápsula’, ‘arconcito’, a través da palabra grega kapsakes, co mesmo sentido, en alusión ao froito, que é un envoltorio case baleiro. En realidade, o froito é unha baga e non unha cápsula no sentido botánico do termo.

annuum: epíteto latino que significa “anual”.Rn Epítetos Botánicos

 Variedade 
Hai só unha variedade aceptada:
 Capsicum annuum var. glabriusculum (Dunal) Heiser e Pickersgill.

Todos os innumerábeis táxones infraespecíficos creados, menos un (Capsicum annuum var. glabriusculum (Dunal) Heiser e Pickersgill), son sinónimos da especie.

 Sinonimia 
 Véxase a listaxe de sinónimos de Capsicum annuum.

 Cultivares 
Téñense desenvolvido unha multitude de cultivares, máis ou menos estendidos, entre outros:

 Hot Wax
 Pepperoni
 Punainen Chili
 Bell Pepper (Paprika)
 Cascabel
 Chilaca
 Guajillo
 Xalapeño
 Mirasol
 Poblano
 Purira
 Serrano
 Cayenne
 De Árbore
 Goat's Weed
 Ollo de Paxaro
 Thai
 Rawit
 Malawi Bird's Eye
 Bolivian Rainbow
 Bird's Eye Baby
 NuMex Twilight
 NuMex Centennial
 Black Scorpion Tongue
 Black Coban
 Black Pearl
 Mexican Cluster
 Marbles
 etc... etc...C. annuum en Inferno Chili

 Notas 

 Véxase tamén 

 Outros artigos 
 Pemento (xénero Capsicum)

 Ligazóns externas 
 Chile Database - unha base de datos en inglés, con máis de 3600 variedades de pementos (en inglés)
 Thechileman chilepepper database - Base de datos de pementos (en inglés)

Categoría:Capsicum
Categoría:Pementos
Categoría:Hortalizas
Categoría:Plantas medicinais
Categoría:Flora de América do Norte
Categoría:Plantas descritas en 1753